Document ID: 32007D0732

SKUPNI UKREP SVETA 2007/732/CFSP
z dne 13. novembra 2007
o spremembi Skupnega ukrepa 2007/106/SZVP o podaljšanju mandata posebnega predstavnika Evropske unije za Afganistan
SVET EVROPSKE UNIJE JE -
ob upoštevanju Pogodbe o Evropski uniji in zlasti členov 14, 18(5) in 23(2) Pogodbe,
ob upoštevanju naslednjega:
(1)
Svet je 15. februarja 2007 sprejel Skupni ukrep 2007/106/SZVP o podaljšanju mandata posebnega predstavnika Evropske unije za Afganistan (1).
(2)
Svet je 30. maja 2007 sprejel Skupni ukrep 2007/369/SZVP o ustanovitvi policijske misije Evropske unije v Afganistanu („EUPOL AFGHANISTAN“) (2) za obdobje treh let.
(3)
Svet je 13. novembra 2007 sprejel Skupni ukrep 2007/733/SZVP (3) o spremembi Skupnega ukrepa 2007/369/SZVP zaradi upoštevanja nove strukture poveljevanja in nadzora v operacijah EU za krizno upravljanje, ki jo je Svet odobril 18. junija 2007.
(4)
Mandat posebnega predstavnika Evropske unije (PPEU) bi bilo treba spremeniti, da bi se upoštevala njegova vloga v zvezi z EUPOL AFGHANISTAN, in sicer skladno z novo strukturo poveljevanja in nadzora v civilnih operacijah EU za krizno upravljanje -
SPREJEL NASLEDNJI SKUPNI UKREP:
Člen 1
Skupni ukrep 2007/106/SZVP se spremeni, kakor sledi:
1.
členu 3 se doda naslednja točka:
„(i)
zagotavljanje lokalnih političnih smernic vodji policijske misije Evropske unije v Afganistanu (EUPOL AFGHANISTAN). PPEU in poveljnik civilne operacije se po potrebi medsebojno posvetujeta.“
2.
točka (e) člena 7(2) se črta.
Člen 2
Ta skupni ukrep začne veljati z dnem sprejetja.
Člen 3
Ta skupni ukrep se objavi v Uradnem listu Evropske unije.
V Bruslju, 13. novembra 2007

Labels: 18
15
5